pythainlp/thai_wikipedia_clean_20230101 huggingface dataset:
ตัวละครในเรื่อง "พระอภัยมณี" มีจำนวนมาก แบ่งเป็นฝ่ายต่าง ๆ หลายฝ่าย ตัวละครแต่ละตัวมีบุคลิกลักษณะและจุดเด่นต่าง ๆ กัน เชื่อว่าสุนทรภู่นำเค้าโครงของบุคลิกลักษณะบางส่วนของตัวละคร มาจากชีวิตของบุคคลจริงที่เกี่ยวเนื่องอยู่ในชีวิต เช่น ลักษณะหุนหันพลันแล่นและอารมณ์ร้ายของนางผีเสื้อสมุทร กับความขี้หึงของนางสุวรรณมาลี พ้องกับลักษณะนิสัยของแม่จัน ภริยาคนแรกของท่าน ส่วนลักษณะอันอ่อนหวานละมุนละไม หัวอ่อนเชื่อคนง่าย มาจากลักษณะนิสัยของแม่นิ่ม ภริยาคนที่สองของท่าน
สุนทรภู่ยังนำตัวละครบางส่วนมาจากวรรณคดีโบราณ เช่น นางยักษ์หรือนางผีเสื้อสมุทร ตัวละครบางตัวทำให้เชื่อได้ว่า สุนทรภู่มีการติดต่อคบค้ากับเหล่าพ่อค้าต่างประเทศ เช่น นางเงือก เพราะลักษณะของนางเงือกในเรื่อง "พระอภัยมณี" ที่เป็นหญิงสาวสวยเปลือยกายท่อนบนและมีหางเป็นปลา สอดคล้องกับลักษณะของนางเงือกในวรรณกรรมตะวันตกมากกว่านางเงือกในวรรณคดีโบราณของไทย
การวางตำแหน่งสถานที่ต่าง ๆ ในเรื่องพระอภัยมณีเป็นจุดหนึ่งที่ทำให้วรรณคดีเรื่องนี้โดดเด่นกว่าเรื่องอื่น ๆ เนื่องจากมีการกำหนดตำแหน่งของสถานที่ต่าง ๆ ในเนื้อเรื่องเอาไว้อย่างรัดกุม ลักษณะการประพันธ์ดำเนินไปตามสถานที่เหล่านั้นประหนึ่งมีการทำแผนที่ประกอบเรื่องเอาไว้เฉกเช่นนิยายแฟนตาซีในปัจจุบันนิยมทำเอาไว้ ตัวอย่างเช่น ทิศทางจากกรุงรัตนาที่ชี้ไปยังเกาะแก้วพิสดาร ทิศทางจากเกาะแก้วพิสดารที่ชี้ไปยังเมืองการะเวก ตลอดจนระยะเวลาเดินทางระหว่างสถานที่ต่าง ๆ เป็นไปอย่างถูกต้องไม่ผิดเพี้ยน รายละเอียดของการวางสถานที่ฉากหลังในเรื่องอย่างวิเศษสุดเช่นนี้ได้มีปราชญ์ท่านหนึ่งคือ กาญจนาคพันธุ์ วิเคราะห์ไว้โดยละเอียดแล้วในหนังสือ ภูมิศาสตร์สุนทรภู่ ซึ่งแสดงให้เห็นถึงอัจฉริยะในการประพันธ์ของสุนทรภู่เป็นอย่างสูง
การตีพิมพ์และผลตอบรับ.
เรื่อง"พระอภัยมณี"ในยุคสมัยแรก เผยแพร่โดยการคัดลอกเนื้อเรื่องจากเล่มสมุดไทย ผู้คัดลอกจ่ายค่าเรื่องให้แก่ผู้แต่ง จนกระทั่งถึงรัชสมัยพระบาทสมเด็จพระจุลจอมเกล้าเจ้าอยู่หัว เทคโนโลยีการพิมพ์เริ่มเข้ามาสู่ประเทศไทย เรื่อง "พระอภัยมณี" จึงได้ตีพิมพ์ครั้งแรกโดย หมอสมิท เมื่อปี พ.ศ. 2413 ออกจำหน่ายครั้งละ 1 เล่มสมุดไทย ราคาเล่มละ 25 สตางค์ โดยสะกดชื่อว่า "พระอะไภยมะนี" เป็นหนังสือที่ระลึกงานพระเมรุพระบาทสมเด็จพระจอมเกล้าเจ้าอยู่หัว กล่าวกันว่า เรื่อง"พระอภัยมณี"โด่งดังมากจนหมอสมิทสามารถทำรายได้สูงขนาดสร้างตึกเป็นของตัวเองได้ หลังจากนั้นหมอสมิทและเจ้าของโรงพิมพ์อื่น ๆ ก็พากันหาผลงานเรื่องอื่นของสุนทรภู่มาตีพิมพ์จำหน่ายซ้ำอีกหลายครั้ง ความสำเร็จในการพิมพ์จำหน่ายเรื่อง "พระอภัยมณี" ครั้งนั้น ทำให้หมอสมิทออกตามหาทายาทของสุนทรภู่ และได้จ่ายค่าลิขสิทธิ์ให้แก่ทายาทของสุนทรภู่ที่ยังมีชีวิตอยู่ในสมัยนั้น
ในยุคต่อมา ราชบัณฑิตยสภาได้ชำระและจัดพิมพ์หนังสือเรื่อง "พระอภัยมณี" ขึ้นใหม่ โดยมีการพิมพ์ครั้งแรกเป็น 3 เล่มจบ เล่มที่หนึ่งพิมพ์ตั้งแต่ตอนที่ 1-26 เล่มที่สองพิมพ์ตั้งแต่ตอนที่ 27-46 ออกในงานพระราชทานเพลิงพระศพ พลเรือเอก สมเด็จพระเจ้าบรมวงศ์เธอ เจ้าฟ้าอัษฎางค์เดชาวุธ กรมหลวงนครราชสีมา ในปี พ.ศ. 2468 ส่วนเล่มที่สามพิมพ์ตั้งแต่ตอนที่ 47-64 ออกในงานบำเพ็ญพระกุศลสิ้นพระชนม์ครบรอบปีของสมเด็จพระเจ้าบรมวงศ์เธอ เจ้าฟ้ามาลินีนพดารา กรมขุนศรีสัชนาลัยสุรกัญญา เมื่อเดือนธันวาคม พ.ศ. 2468 เช่นเดียวกัน หลังจากนั้นกรมศิลปากรได้อนุญาตให้จัดพิมพ์อีกหลายครั้งโดยสำนักพิมพ์ต่าง ๆ กันหลายแห่ง เช่น สำนักงานไทยบรรณาคาร สำนักพิมพ์อุดม องค์การค้าของคุรุสภา สำนักพิมพ์ศิลปาบรรณาคาร เป็นต้น
เรื่อง "พระอภัยมณี" เป็นผลงานกลอนนิทานที่ประสบความสำเร็จสูงที่สุดเรื่องหนึ่งในกระบวนวรรณคดีไทย สมเด็จฯ กรมพระยาดำรงราชานุภาพ ทรงพระนิพนธ์ไว้ในเกียรติคุณของสุนทรภู่ว่า หากให้เลือกกวีไทยที่วิเศษสุดเพียง 5 คน สุนทรภู่จะต้องเป็นหนึ่งในห้าคนนั้น และ "ในบรรดาหนังสือบทกลอนที่สุนทรภู่ได้แต่งไว้ ถ้าจะลองให้ผู้อ่านชี้ขาดว่าเรื่องไหนดีกว่าเพื่อน ก็น่าจะยุติต้องกันโดยมากว่า เรื่องพระอภัยมณีเป็นดีที่สุด เพราะเป็นหนังสือเรื่องยาวแต่งดีทั้งกลอนทั้งความคิดที่ผูกเรื่อง" กลอนนิทานเรื่องนี้ยังได้รับยกย่องจาก วรรณคดีสโมสร ในสมัยรัชกาลที่ 6 ให้เป็นยอดของวรรณคดีประเภทนิทานคำกลอนอีกด้วย
สุจิตต์ วงษ์เทศ ศิลปินแห่งชาติ ได้วิเคราะห์และตีความเรื่องพระอภัยมณีไว้ในหนังสือ "สุนทรภู่ เกิดวังหลัง ผู้ดีบางกอก มหากวีกระฎุมพี มีวิชารู้เท่าทันโลกและชีวิต" ว่า พระอภัยมณีเป็นวรรณคดีการเมืองที่ต่อต้านการล่าอาณานิคมของชาติตะวันตกในขณะนั้น แต่สุนทรภู่ใช้กลวิธีแต่งเป็นนิทานกลอนปกปิดไว้อย่างแนบเนียน สามารถเห็นได้จากการที่ตัวละครเอกของเรื่องอย่างพระอภัยมณีที่ใช้ปี่ในการแก้ไขปัญหาต่าง ๆ ซึ่งหมายความว่าให้แก้ปัญหาด้วยสติปัญญาและสันติภาพนั่นเอง
ในขณะที่ ทองแถม นาถจำนง นักคิด นักเขียน และคอลัมนิสต์สยามรัฐ ก็ได้วิเคราะห์เรื่องพระอภัยมณีไว้คล้ายคลึงกับสุจิตต์ คือพระอภัยมณีสะท้อนภาพยุคที่นักล่าอาณานิคมขยายอิทธิพลเข้ามาสู่สยาม นอกจากนี้ทองแถมยังระบุด้วยว่า สงครามระหว่างพระอภัยมณีกับนางละเวงสะท้อนวิสัยทัศน์ของปราชญ์สยามในยุคนั้นที่เริ่มมองเห็นปัญหาจากการรุกรานของชาติตะวันตกชัดขึ้น และวิสัยทัศน์ที่สุนทรภู่เปลี่ยนเรื่องสงครามการรบเป็นสงครามรักนั้นน่าประทับใจมาก
นอกจากนี้ยังมีผู้ที่ได้วิเคราะห์วรรณคดีเรื่องนี้ไว้อย่างน่าสนใจ โดยกล่าวว่าการเป่าปี่ของพระอภัยมณี เป็นการคิดในเชิงปรัชญาพุทธ คือสุนทรภู่ให้พระอภัยมณีพอใจที่จะเรียนวิชาปี่ แทนที่จะให้ชำนาญอาวุธต่าง ๆ และยังให้พระอภัยมณีเป็นคนรูปงาม อ่อนแอ อ่อนโยน รักและมีความรู้เสียงดนตรี รู้จักใช้ดนตรีในการกล่อมใจคนและฆ่าคน ในลักษณะนี้พระอภัยมณีเป็นตัวละครที่สุนทรภู่สร้างขึ้นมาเพื่อให้รู้จักวิสัยของมนุษย์ปุถุชนที่ยังหลงในรูปรสกลิ่นเสียงสัมผัส และเอารูปรสกลิ่นเสียงสัมผัสนั้นมาเป็นเครื่องมือในการแก้ปัญหา ในตอนท้ายพระอภัยมณีออกบวช ซึ่งสามารถตีความได้ว่า พระอภัยมณีเบื่อหน่ายในเรื่องโลกียสุข จึงละปัญญาในระดับโลกียะ ไปแสวงหาปัญญาในระดับโลกุตตระแทน
การดัดแปลงไปยังสื่ออื่น.
มีแผ่นเสียงโบราณสมัยรัชกาลที่ 5 แผ่นหนึ่ง ของห้าง Beka Grand Record No.25055 บันทึกเสียงอ่านทำนองเสนาะของกลอนนิทาน "พระอภัยมณี" ผู้อ่านคือ นายขวานและนายดำ ปีที่บันทึกเสียงไม่ปรากฏแน่ชัด คาดว่าอยู่ในช่วงระหว่าง พ.ศ. 2447 - 2453
นอกจากนี้ มาณี มณีวรรณ ได้นำเรื่องราวของพระอภัยมณีกับนางละเวงมาดัดแปลงเป็นเพลง "จุดเทียนพระอภัย" ซึ่งในเพลงนี้ มาณี ร้องคนเดียว และไม่ได้มีเนื้อหาที่เป็นจริงในนิยาย แต่สมมติเหตุการณ์ในช่วงที่พระอภัยอยู่กับนางละเวง ว่ากำลังร่วมเพศกัน
ในพระอุโบสถ วัดหัวลำโพง มีภาพวาดจิตรกรรมฝาผนัง เรื่อง "พระอภัยมณี" วาดโดย นิตยา ศักดิ์เจริญ
มีการนำเรื่อง "พระอภัยมณี" มาสร้างเป็นภาพยนตร์โดยจับความจากตอนต่าง ๆ ในวรรณคดี ได้แก่ พ.ศ. 2509 ภาพยนตร์ "พระอภัยมณี" ฉบับของ ครูรังสี ทัศนพยัคฆ์ นำแสดงโดย มิตร ชัยบัญชา - เพชรา เชาวราษฎร์, พ.ศ. 2545 ภาพยนตร์ "พระอภัยมณี" ผลิตโดย ซอฟต์แวร์ ซัพพลายส์ อินเตอร์เนชั่ลแนล กำกับโดย ชลัท ศรีวรรณา จับความตั้งแต่เริ่มเรื่อง ไปจนถึงตอน นางเงือกพาพระอภัยมณีหนีจากนางผีเสื้อสมุทร และพระอภัยมณีเป่าปี่สังหารนาง และ พ.ศ. 2549 โมโนฟิล์ม ได้สร้างภาพยนตร์จากเรื่อง "พระอภัยมณี" เรื่อง สุดสาคร โดยจับความตั้งแต่กำเนิดสุดสาคร จนสิ้นสุดที่การเดินทางออกจากเมืองการะเวกเพื่อติดตามหาพระอภัยมณี
การแสดงละครจากเรื่องพระอภัยมณี มีการจัดแสดงโดยทั่วไป ที่โดดเด่นเช่น โรงละคร นาฏยศาลา จัดการแสดงหุ่นละครเล็ก เรื่อง "พระอภัยมณี" ตอน กำเนิดสุดสาคร ตั้งแต่ปี พ.ศ. 2551 โดยคณะละครของครูสาคร ยังเขียวสด คณะละครเดียวกันนี้ยังได้ไปร่วมการแสดงในมหกรรมละครพื้นบ้านเอเชีย ร่วมกับภัทราวดีเธียเตอร์ กำกับการแสดงโดย ภัทราวดี มีชูธน สำหรับในฉบับละครโทรทัศน์ มีการสร้างออกฉายทางช่อง 3 เมื่อปี พ.ศ. 2514 ชื่อเรื่องว่า "พระอภัยมณี"ของไชโยภาพยนตร์ โดยคุณสมโพธิ แสงเดือนฉาย ราชาหนังจินตนาการ และสเปเชียลเอฟเฟ็คท์ของเมืองไทยในอดีต นำแสดงโดย เนาวรัตน์ พงษ์ไพบูลย์ คมน์ อรรฆเดช รัตนาภรณ์ (น้อย) อินทรกำแหง ปริม ประภาพร ขวัญตา บัวเปลี่ยนสี รจนา นามวงศ์
ต่อมาดาราวิดีโอทำละครในปี พ.ศ. 2529 ออกอากาศทุกวันจันทร์-อังคารหลังข่าว และเปลี่ยนเป็นทุกวันเสาร์-อาทิตย์ เวลา 8:00 น. ในปี พ.ศ. 2530
สมาคมนักศึกษาไทย ในประเทศอังกฤษ จัดการแสดงละครเพลงครั้งที่สอง โดยนำเรื่อง "พระอภัยมณี" ไปดัดแปลง เปิดการแสดงเมื่อวันที่ 11 มีนาคม พ.ศ. 2551 และนำรายได้ไปบริจาคให้ผู้ยากไร้ นอกจากนี้มีการแสดงละคร "พระอภัยมณี" โดยนักเรียนนักศึกษา ในโอกาสสำคัญต่าง ๆ เช่น วันสุนทรภู่ เป็นประจำทุกปี
แอนิเมชั่นที่มีชื่อเสียงซึ่งสร้างจากวรรณคดีเรื่องพระอภัยมณี ได้แก่ ภาพยนตร์การ์ตูน "สุดสาคร" ผลงานสร้างของ ปยุต เงากระจ่าง ในปี พ.ศ. 2522 นอกจากนี้มีการ์ตูนแอนิเมชั่นชุด "สุดสาคร" ฉายทางสถานีโทรทัศน์สีกองทัพบกช่อง 7 ผลิตโดยบริษัท แฟนตาซีทาวน์ จำกัด
หนังสือร้อยแก้ว.
หนังสือ "พระอภัยมณีฉบับร้อยแก้ว" ถอดความเป็นร้อยแก้วทั้งเรื่องโดย เปรมเสรี เมื่อ ปี พ.ศ. 2507 หลังจากนั้นมีการพิมพ์ซ้ำอีกหลายครั้ง ครั้งล่าสุดคือปี พ.ศ. 2543 หมายเลข ISBN ของหนังสือคือ 974-246-519-3
การ์ตูนคอมมิค.
อภัยมณีซาก้า เป็นการ์ตูนแนวผจญภัยผสมแฟนตาซี โดยอาศัยเค้าโครงจากเรื่องพระอภัยมณี ผลงานโดย สุพจน์ อนวัชกชกร และ ทีมงาน factory studio ลิขสิทธิ์ของสำนักพิมพ์เนชั่น เอ็ดดูเทนเมนท์ ในภายหลังอิดิชันมิลานได้ซื้อลิขสิทธิ์ เพื่อนำไปตีพิมพ์ในฉบับภาษาฝรั่งเศส และจำหน่ายยังประเทศฝรั่งเศสและเบลเยียม ภายใต้ชื่อ "Apai Quest"
หนังสือการ์ตูนเรื่อง “การผจญภัยของสุดสาคร พระอภัยมณี” ของ อัมรินทร์ เดชณรงค์ ได้รับรางวัลชมเชยประเภทนิยายภาพ จากการประกาศรางวัลหนังสือดีเด่นประจำปี 2552 จัดโดย สำนักงานคณะกรรมการการศึกษาขั้นพื้นฐาน (สพฐ.)
หนังสืออิเล็กทรอนิกส์.
พ.ศ. 2547 สำนักงานคณะกรรมการการศึกษาขั้นพื้นฐาน กระทรวงศึกษาธิการ ได้จัดทำหนังสืออิเล็กทรอนิกส์ เรื่อง "พระอภัยมณี" ขึ้นภายใต้โครงการ "การอบรมเชิงปฏิบัติการการจัดทำ Storyboard หนังสืออิเล็กทรอนิกส์ที่มีลักษณะมัลติมีเดีย" โดยเลือกผลิตจากเนื้อหาบางส่วนในหนังสือภาษาไทยชุดทักษะสัมพันธ์ ชั้นประถมศึกษาปีที่ 4 จัดทำเป็นซีดีรอมแจกให้แก่โรงเรียนต่าง ๆ ทั่วประเทศที่ไม่ได้เชื่อมต่ออินเทอร์เน็ต รวมทั้งนำขึ้นแสดงบนเว็บไซต์ของกระทรวงศึกษาธิการ สำหรับให้โรงเรียนและบุคคลทั่วไปที่สามารถเชื่อมต่ออินเทอร์เน็ต สามารถใช้ในการศึกษาได้
หุ่นปั้น.
ที่อนุสาวรีย์สุนทรภู่ อำเภอแกลง จังหวัดระยอง นอกจากรูปปั้นเหมือนจริงของสุนทรภู่แล้ว ยังมีรูปปั้นตัวละครจากเรื่อง "พระอภัยมณี" 3 ตัว คือ พระอภัยมณี นางผีเสื้อสมุทร และนางเงือก นอกจากนี้ยังมีรูปปั้น เกี่ยวกับตัวละครใน "พระอภัยมณี" ที่หาดปึกเตียน จังหวัดเพชรบุรี
พิพิธภัณฑ์หุ่นขี้ผึ้งไทย ได้จัดสร้าง หุ่นขี้ผึ้งไฟเบอร์กลาส ของสุนทรภู่และตัวละครเอกต่าง ๆ ในเรื่อง "พระอภัยมณี" จัดแสดงเป็นนิทรรศการ "พระอภัยมณีของสุนทรภู่" เปิดแสดงครั้งแรกเมื่อเดือนมิถุนายน พ.ศ. 2535 ในโอกาสครบรอบ 3 ปีของพิพิธภัณฑ์
เรือรบ.
เรือหลวงสินสมุทร เป็น 1 ใน 4 เรือดำน้ำของราชนาวีไทยในอดีต พระบาทสมเด็จพระปรเมนทรมหาอานันทมหิดล ทรงพระกรุณาโปรดเกล้าฯ พระราชทานชื่อเรือดำน้ำลำนี้เมื่อวันที่ 30 สิงหาคม พ.ศ. 2480 จากชื่อของสินสมุทร ซึ่งเป็นตัวละครในเรื่องพระอภัยมณีที่มีความสามารถในทางดำน้ำ
วรรคทอง.
ความไพเราะของถ้อยคำและสำนวนในนิทานคำกลอนเรื่อง "พระอภัยมณี" ทำให้มีผู้ที่ชื่นชอบ และท่องบทกลอนจากเรื่องนี้ได้หลายบท ในที่นี้ขอยกบทกลอนที่รู้จักกันดีมาให้ได้อ่าน ดังนี้
สมเด็จพระรามาธิบดีที่ 1
สมเด็จพระรามาธิบดีที่ 1 หรือ พระเจ้าอู่ทอง (3 เมษายน พ.ศ. 1857 – พ.ศ. 1912) เป็นปฐมกษัตริย์แห่งอาณาจักรอยุธยา ครองราชย์ระหว่าง พ.ศ. 1893 ถึง พ.ศ. 1912 ทรงพระนามว่าพระเจ้าอู่ทองก่อนเสด็จขึ้นครองราชย์ในปี พ.ศ. 1893 มีหลายทฤษฎีเกี่ยวกับภูมิหลังของพระเจ้าอู่ทอง รวมทั้งอาจเป็นเชื้อสายของพ่อขุนมังราย
จดหมายเหตุโหรระบุว่าพระเจ้าอู่ทองรามาธิบดีเสด็จพระราชสมภพวันจันทร์ ขึ้น 8 ค่ำ เดือน 5 ปีขาล จ.ศ. 676 (ตรงกับวันจันทร์ที่ 3 เมษายน พ.ศ. 1857) ได้ทรงสถาปนาเมืองหลวงขึ้นในบริเวณที่หนองโสนเมื่อ จ.ศ. 712 ปีขาล โทศก วันศุกร์ขึ้น 6 ค่ำ เดือน 5 เวลา 3 นาฬิกา 9 บาท ตรงกับวันศุกร์ที่ 4 มีนาคม พ.ศ. 1893 หรือ 12 มีนาคม พ.ศ. 1894 ตามปฏิทินไทยสากลที่ใช้กันอยู่ในปัจจุบัน เมื่อครองราชย์ได้รับเฉลิมพระปรมาภิไธยว่า "สมเด็จพระรามาธิบดีศรีสุนทรบรมบพิตรพระพุทธเจ้าอยู่หัว" ถึงปีระกา พ.ศ. 1912 เสด็จสวรรคต อยู่ในราชสมบัติ 20 ปี
แต่ไม่ปรากฏแน่ชัดว่าพระองค์พระราชสมภพที่ไหน และมาจากเมืองไหน เอกสารทางประวัติศาสตร์และนักประวัติศาสตร์ทั้งไทยและต่างประเทศขัดแย้งกัน โดยมีข้อสันนิษฐานเกี่ยวกับที่มาของพระเจ้าอู่ทองสรุปได้ดังนี้
จดหมายเหตุลาลูแบร์ พระราชพงศาวดารกรุงศรีอยุธยา ฉบับสมเด็จพระพนรัตน์ ระบุว่าพระเจ้าอู่ทองอพยพมาจากเชียงแสน
จดหมายเหตุวันวลิตระบุว่าทรงอพยพมาจากเมืองเพชรบุรี
ชินกาลมาลินีและพระราชพงศาวดาร ฉบับพระราชหัตถเลขา ว่าพระเจ้าอู่ทองมาจากละโว้
ทฤษฎีเกี่ยวกับที่มาของสมเด็จพระรามาธิบดีที่ 1 ในแนวคิดที่ 4 5 และ 6 สามารถผนวกรวมกันได้ กล่าวคือ เมื่อพิจารณาตำนานทั้งหลายแล้ว เจ้าชายวรเชษฐ์ เป็นพระโอรสในพระเจ้าบรมราชา กษัตริย์แห่งอาณาจักรละโว้ (แนวความคิดที่ 6) ต่อมาพระราชชนกโปรดให้ไปครองเมืองพริบพรี (แนวความคิดที่ 4) และหลังจากพระราชชนกเสด็จสวรรคตแล้ว ทรงกลับมาครองเมืองอโยธยา (แนวความคิดที่ 5) จากนั้นจึงเกิดโรคระบาด จึงทรงย้ายที่ตั้งเมืองมายังตำแหน่งปัจจุบัน
การสถาปนากรุงศรีอยุธยา.
สมเด็จพระรามาธิบดีที่ 1 (พระเจ้าอู่ทอง) ทรงสถาปนากรุงศรีอยุธยาเป็นราชธานีเมื่อวันศุกร์ ขึ้น 6 ค่ำ เดือน 5 ปีขาล จุลศักราช 712 ตรงกับวันที่ 4 มีนาคม พ.ศ. 1893 ชีพ่อพราหมณ์ถวายพระนามว่า สมเด็จพระรามาธิบดี แล้วโปรดให้ขุนหลวงพะงั่ว ซึ่งเป็นพระเชษฐาของพระมเหสีเป็น สมเด็จพระบรมราชาธิราชเจ้า ไปครองเมืองสุพรรณบุรี ส่วนพระราเมศวร รัชทายาทให้ไปครองเมืองลพบุรี
การสงครามกับเขมร.
ในสมัยสมเด็จพระรามาธิบดีที่ 1 พระองค์ทรงเจริญสัมพันธไมตรีกับแว่นแคว้นต่าง ๆ มากมาย แม้กระทั่ง ขอม ซึ่งก็เป็นมาด้วยดีจนกระทั่งกษัตริย์ขอมสวรรคต พระราชโอรสนาม พระบรมลำพงศ์ ทรงขึ้นครองราชย์ ซึ่งพระบรมลำพงศ์ก็แปรพักตร์ไม่เป็นไมตรีดังแต่ก่อน สมเด็จพระรามาธิบดีที่ 1 จึงให้สมเด็จพระราเมศวรยกทัพไปตีกัมพูชา และให้สมเด็จพระบรมราชาธิราชที่ 1 (ขุนหลวงพะงั่ว) ทรงยกทัพไปช่วย จึงสามารถตีเมืองนครธมแตกได้ พระบรมลำพงศ์สวรรคตในศึกครั้งนี้ สมเด็จพระบรมราชาธิราชที่ 1 จึงแต่งตั้ง ปาสัต พระราชโอรสของพระบรมลำพงศ์เป็นกษัตริย์ขอม ..
ตรากฎหมาย.
สมเด็จพระรามาธิบดีที่ 1 ทรงประกาศใช้กฎหมายถึง 10 ฉบับ ในรัชสมัยของพระองค์ ได้แก่
ในประวัติศาสตร์บางแหล่งบอกว่ามีมากกว่านี้ แต่เท่าที่หาหลักฐานได้ มีเพียงเท่านี้เท่านั้น
ทรงพระกรุณาโปรดเกล้าให้สร้างวัดต่าง ๆ เช่น วัดพุทไธศวรรย์ (สร้างปี พ.ศ. 1876) วัดป่าแก้ว (สร้างปี พ.ศ. 1900) และวัดพระราม (สร้างปี พ.ศ. 1912)
การสงครามกับสุโขทัย.
รัชกาลของสมเด็จพระรามาธิบดีที่ 1 (พระเจ้าอู่ทอง) แห่งกรุงศรีอยุธยานั้นคาบเกี่บวกับรัชสมัยของ พระมหาธรรมราชาที่ 1 (ลิไท) แห่งกรุงสุโขทัย ช่วงนั้นเป็นช่วงที่สุโขทัยมิอาจต้านทานความแข็งแกร่งของอยุธยาได้ แม้ว่าพระมหาธรรมราชาลิไท จะเสด็จไปประทับที่สองแคว (พิษณุโลก) เพื่อเตรียมรับศึกอยุธยาแล้วก็ตาม
แต่สุดท้ายพระมหาธรรมราชาลิไทก็ได้เจรจาประนีประนอมยอมให้กรุงศรีอยุธยาเป็นราชธานีคู่กับสุโขทัย และทั้งสองนครนี้ก็เป็นไมตรีต่อกันมาจนตลอดรัชกาลของพระองค์
การค้าขาย และสัมพันธไมตรีระหว่างประเทศ.
ในด้านไมตรีกับต่างประเทศในสมัยเมื่อสร้างกรุงศรีอยุธยานั้น ฝรั่งกับญี่ปุ่นยังไม่มีมาค้าขาย แต่การไปมาค้าขายกับเมืองจีน, แขก, จาม, ชวา, มลายู ตลอดจนอินเดีย, เปอร์เซีย และ ลังกานั้นไปถึงกันมานานแล้ว
สำหรับการค้าขายกับจีนนั้น ราชวงศ์อู่ทองของไทย ตรงกับราชวงศ์หมิงของจีน พระเจ้าหงอู่ แห่งราชวงศ์หมิงเมื่อทราบว่ากรุงศรีอยุธยาตั้งเป็นอิสรภาพก็แต่งให้ หลุย จงจุ่น เป็นราชทูตเข้ามาเจริญพระราชไมตรีถึงกรุงศรีอยุธยา พระองค์จึงแต่งให้ราชทูตออกไปเมืองจีนพร้อมกับราชทูตจีน เพื่อเจริญสัมพันธไมตรีกับจีนในคราวนั้นด้วย
ส้มมือ
ส้มมือ หรือ ส้มโอมือ เป็นผลไม้ชนิดหนึ่งจำพวกส้ม เป็นส้มที่เก่าแก่ที่สุดชนิดหนึ่ง พบได้ทั่วไปในภูมิภาคเขตร้อน ส้มชนิดนี้มีชื่อต่าง ๆ กันในหลากหลายภาษา แต่โดยมากมีความหมายคล้ายกันว่า นิ้วมือ เช่น ภาษาจีนเรียก "ฝอโส่ว" ซึ่งแปลว่า นิ้วพระหัตถ์ของพระพุทธเจ้า ภาษาอังกฤษเรียก "Buddha's Hand" ซึ่งแปลว่า พระหัตถ์ของพระพุทธเจ้า หรือ "fingered citron" ซึ่งแปลว่า ส้มนิ้ว
ส้มมือเป็นไม้พุ่ม มีหนามยาวแข็ง ใบประกอบลดรูปเหลือใบเดียว ขอบใบจักฟันเลื่อย ดอกสีขาว กลิ่นหอม ผลรูปร่างแปลกกว่าส้มอื่น ๆ กล่าวคือ มีรูปร่างเรียวยาวห้อยลงมาเป็นแฉก ๆ คล้ายนิ้วมือ ขนาดใกล้เคียงหรือใหญ่กว่านิ้วมือผู้ใหญ่ และอาจมีความยาวได้ถึง 12 นิ้ว เมื่อสุกผลมีสีเหลืองสด เปลือกหนาคล้ายฟองน้ำอย่างส้มโอ เนื้อแห้งไม่ชุ่มน้ำ มีกลิ่นหอมอย่างมะนาว นิยมใช้ทำยาดมส้มโอมือ เครื่องหอม ผสมน้ำยาทำความสะอาด ไม่ใช้ผลรับประทาน แต่อาจนำเปลือกมาใช้ผสมอาหารได้ ในประเทศจีนและญี่ปุ่นนิยมนำไปไว้ในห้องนอนและห้องน้ำเพื่ออบกลิ่น
ลัทธิจักรวรรดิ์นิยม
รายการคำขวัญประจำจังหวัดของไทย
คำขวัญประจำจังหวัด เป็นคำขวัญที่แต่ละจังหวัดในประเทศไทยแต่งขึ้น เพื่อบ่งบอกถึงเอกลักษณ์ ความภาคภูมิใจ และความโดดเด่นที่มีอยู่ในจังหวัดนั้น ๆ มักเป็นคำคล้องจองสั้น ๆ เพื่อให้จดจำง่าย นอกจากคำขวัญประจำจังหวัดแล้ว ปัจจุบันยังมีการแต่งคำขวัญประจำท้องถิ่นในส่วนย่อยลงไปอีก เช่น คำขวัญประจำอำเภอ คำขวัญประจำเขต (ในกรุงเทพมหานคร) เป็นต้น
คำขวัญประจำจังหวัด แยกตามภาคได้ดังนี้
เรฟ ผจญภัยเหนือโลก
เรฟ ผจญภัยเหนือโลก  เป็นหนังสือการ์ตูนและแอนิเมชัน เรื่องและภาพโดย ฮิโระ มะชิมะ ตีพิมพ์ในประเทศญี่ปุ่นโดยสำนักพิมพ์โคดันฉะ ฉบับที่เผยแพร่ในสหรัฐอเมริกาใช้ชื่อว่า Rave Master ในประเทศไทยตีพิมพ์ลงในนิตยสาร เคซีวีกลีย์ ของสำนักพิมพ์วิบูลย์กิจ
เริ่มการผจญภัย.
ฮารุ คนบนเกาะการาจ ที่เผลอตกพลู หมาประหลาด ได้จากทะเล รับสืบทอดเรฟจากชิบะ กับชะตากรรมของเรฟ มาสเตอร์รุ่นที่ 2 ที่ต้องออกผจญภัยไปทั่วโลกเพื่อปราบเหล่าร้ายกับทำลายดาร์คบริงค์ ขององค์กรเดม่อน คาร์ด กับตามหาพ่อไปในต่อ และรวบรวมเรฟให้ครบ 5 ชิ้น จนได้พบกับเอรี่ สาวน้อยผู้เสียความทรงจำ, มุจิก้า หัวหน้าแก๊งโจร ซิลเวอร์ ริธธึ่ม (Silver Rhythm) ทายาทคนสุดท้ายของตระกูลมุจิก้า ช่างทำอาวุธ ที่ค้นหากับทำลายซิลเวอร์เรย์ เรือรบในตำนาน
แต่ตอนฮารุพบพ่อของตนกับคิงชื่อเกลเหมือนกัน รู้ถึงอดีต ซึ่งทั้งคู่ร่วมก่อตั้งเดม่อน คาร์ด พ่อลูกกลอรี่ร่วมมือกันโค่นคิงลงได้ จนเดม่อน คาร์ดล่มสาย แต่ตอนหนีเกลบอกว่าจะกลับเกาะการาจ แต่ทั้งคู่ก็ตกลงไปจนหอคอยถล่มปิดตาย ทั้งคู่คุยกัน เรื่องชูดะ กับความทรงจำแห่งดาวดวง ตำนานที่สืบทอดต่อกันมาในตระกูลซิมโฟเนีย เกลก็สละชีวิตปกป้องฮารุจากหอคอยถล่มจนเสียชีวิต ฮารุที่พบข้อความก่อนตายของพ่อก็เสียใจหนักกว่าเดิม แต่ต่อมาก็ทำใจได้
การผจญภัยครั้งใหม่.
ครึ่งปีต่อมา พอทุกคนหายดี พวกฮารุก็เดินทางต่อ โดยเล็ท นักสู้ชาวมังกรที่หยิ่งทะนงในฝีมือก็ติดตามโดยอ้างว่าแค่หาจุดอ่อนพวกฮารุ
แต่โลกไม่ได้สงบสุขอย่างที่คิด มีองค์กรใหม่ๆ ขยายอำนาจเพิ่มขึ้นอีกมากมายด้วยพลังของดาร์คบริงค์ พวกฮารุจึงต้องสู้กับ หน่วยจู่โจมวิญญาณโดริวที่เป็นพันธมิตรกับกองทัพอสูรโอนิงามิ
เดม่อน คาร์ดที่ก่อตั้งองค์กรขึ้นมาอีกครั้งภายใต้แกนนำของรูเซีย ลูกชายของคิง คิดแผน โปรเจกต์ DR(Dark Rendezvous) รวบรวมกองทัพ ได้แก่ยุริอุสไปชวนสลัดอากาศบลูการ์เดี้ยน,ดีพสโนว์แม่ทัพคนใหม่ ได้นำทหาร 40%ของทหารจักรวรรดิมาเข้าร่วม,เบเรียลไปชวน เมกิโด จตุราชาปิศาจ,ฮาจาไปชวน ชากุม่า จอมเวทที่เก่งกาจที่สุดในโลกที่เป็นอาจารย์มาเข้าร่วม
ต่อมารูเชียไปท้าสู้ฮารุจนแพ้ ENDLESS ก็ตื่นขึ้นมา รูเชียชิงซินแคลร์ไปได้ กับได้อีกอันจากอัสตรา(จตุราชาปีศาจ) ฮารุก็กลัวพลังของดาบเล่มที่ 9
บลูการ์เดี้ยนก็แตกตอกับเดม่อน คารฺด คิดเรียกกำจัด ENDLESS ที่โลกปีศาจ แต่พวกฮารุที่กลับมารวมตัวและพวกชูดะช่วยก็ขัดขวางจนฮาร์ดเนอร์ถูกรูเชียที่ลอบขึ้นยานฆ่าตายจนซินแคลร์ถูกชิงไป
ไขปริศนา การต่อสู้ครั้งสุดท้าย.
ฮารุได้รับเรฟชิ้นที่ 5 โดยที่แลกมาด้วยชีวิตของชิบะ,พวกฮารุไขปริศนาความจำของเอรี่ได้ว่า แท้จริงเอรี่ คือรีซ่า วาเลนไทน์ ผู้สร้างเรฟเมื่อ 50 ปีก่อนนั่นเอง ที่ใกล้ความจำเสื่อมก็แกล้งตายกับหนีไปแช่แข็งตัวเอง ไว้คอยเป็นกำลังช่วยเหลือทายาทตระกูลซิมโฟเนียรุ่นหลัง จากการเสียสละของซิกฮาร์ท,มุจิก้าก็เกือบตายที่สร้าง TCM Ravelt เล่มที่ 10 ของฮารุจนสำเร็จ,ทางรูเชียรวบซินแคลร์ครบ 5 ชิ้น เรียกจตุราชาปีศาจ ทำลายเดม่อน คาร์ด กับนำทัพปีศาจศิลาไปรอคอยในศึกตัดสิน
ในศึกสุดท้ายจตุราชาพ่ายแพ้หมด ฮารุสู้ชนะรูเชียในตัว ENDLESS รูเชียก่อนตายก็บอกสาเหตุกับบอกลา ฮารุขอร้องให้เอรี่ยิงเอเทเรี่ยนฆ่าทั้ง ENDLESS กับฮารุไปพร้อมกัน ทำให้กองทัพปีศาจศิลา ดาร์คบริงค์ทั่วโลกถูกทำลาย ความสงบสุขของโลก ซึ่งแลกมาด้วยการตายของฮารุกับเอรี่ที่ความจำเสื่อมอีกครั้ง
1 ปีต่อมา เอรี่ใช้ชีวิตในโรงเรียนแห่งหนึ่งโดยที่มีมุจิก้าคอยผู้ดูแล , รูบี้ไปเปิดคาสิโนโดยจูเลียกับโบนี่ทำงานอยู่ด้วย, เบลนีก้ากับนีเบลที่ถูกรักษาหายดีก็มาเยี่ยม,ชูดะกับเล็ทก็ออกไปผจญภัยกับฝึกฝน
ซึ่งทุกคนเล่าเรื่องอดีตของเอรี่ให้ฟังยกเว้นเรื่องของฮารุเท่านั้น เพราะไม่อยากให้เอรี่เสียใจอีก ในวันครบกำหนด 1 ปี ไปเคารพหลุมศพของฮารุ แต่ก็ได้เกิดปาฏิหาริย์ขึ้น คือ ฮารุได้ฟื้นคืนชีพขึ้นมาโดยพลังของความทรงจำแห่งดวงดาว เมื่อฮารุไปทักทายเอรี่ก็กลับมาจำได้ จากนั้นทั้งคู่รีบกลับเกาะการาจได้แต่งงานกันแล้วมีลูกชายชื่อเลวิล(ปรากฏในหน้าแถมในแต่ละเล่ม) และได้ใช้ชีวิตอยู่อย่างสงบสุขตลอดไป แต่เลวินก็ถูกพ่อแม่สั่งเฝ้าบ้าน แต่ถูกนาคาจิมะปั่นหัวจนเป็นบ้าในที่สุด
=เรฟ,ดาร์คบริงค์ และสิ่งต่างๆในเรื่อง=
เรฟทั้ง 5 ชิ้น.
แต่เดิม คือ โฮลี่บริงค์ แต่พอรีซ่าจัดฉากแกล้งตาย จึงนำตัวอักษรหน้าหลังของชื่อรีซ่ามาต่อกันเป็นเรฟ มีทั้งหมด 5 ชิ้น คือ
มาเธอร์ดาร์คบริงค์ หรือ ซินแคลร์.
ดาร์คบริงค์หลักอันสุดท้ายในสงคราม หลังจากเกิดการระเบิดครั้งโดยเป็นฝีมือมาเธอร์ดาร์คบริงค์ทำให้แยกเป็นซินแคลร์กระจัดกระจายกันไป 5 เส้นทาง แต่ละชิ้น ที่กระจายกันไปจะเลือกเจ้าของที่เป็นคนที่สิ้นหวังจนตกไปอยู่ในความเกลียดชังที่สุด กับเปลี่ยนให้เป็นคนเลว
ซินแคลร์ คือดาร์คบริงค์ที่แท้จริง มี 5 อันเหมือนกับเรฟ ถ้าเปรียบเทียบเรฟทั้ง 5 เหมือนกับประตูสู่ความทรงจำแห่งดวงดาว ซินแคลร์คือประตูหลัง โดยแตกต่างกับดาร์คบริงค์แตกต่างกัน คือต่อให้ถูกสัมผัสกับเรฟหรือปลายจมูกของพลูก็ไม่ถูกทำลาย วิธีเดียวที่ทำลายได้คือเอเทเรี่ยนเท่านั้น
เมื่อซินแคลร์อยู่ในที่เดียวกันกันจะส่งเสียงเรียกหาเพื่อรวมตัวกันเป็นหนึ่งเดียว คือ
ดาร์คบริงค์.
หินสีม่วงที่เป็นเครื่องประดับพกติดตัวใช้เป็นอาวุธ ทำให้ผู้ใช้มีพลังพิเศษ ตามชนิดที่ใช้ 1 ชิ้นต่อ 1 ชนิด แต่เดิมอาณาจักรแรว์โกลบสร้างขึ้นมาเป็นอาวุธในสงคราม ซึ่งยิ่งใช้มากจะทำให้จิตใจของผู้ใช้ถูกครอบงำ แต่ถ้าใช้นานๆ ที หรือดาร์คบริงค์ถูกทำลายผู้ใช้จะกลับมามีจิตใจดังเดิมอีกครั้ง
การสร้างขึ้นมานั้น มีต้องทำพิธีที่แตกต่างกันไปหลายรูปแบบ บางพิธีสร้างขึ้นมาได้ไม่กี่ชิ้น บางพิธีสร้างขึ้นมากมาย อย่างเช่นหอคอยจิน
ในองค์กรชั่วร้ายต่างก็ใช้เป็นอาวุธตั้งแต่ลำดับถึงยศหัวหน้าสูงสุด พลังมีลำดับอยู่ ที่เหนือกว่า ทั่วไป คือ 6 ดาว ,เบื้องหลัง(ใช้ได้แค่ 1 ครั้ง กับเปลี่ยนร่างผู้ใช้กับจิตใจกับคืนร่างไม่ได้อีก) ,Superior
โลกปีศาจ.
เป็นอีกโลกหนึ่งที่พวกสิ่งมีชีวิตที่ 2 หรืออีกชื่อคือพวกปีศาจอาศัยอยู่โดยที่เป็นโลกที่สวยงามกว่าโลกมนุษย์เพราะไม่มีสงคราม
เฟธ.
เป็นรอยสักที่ใช้เปลี่ยนแปลงชะตากรรมชีวิตของตัวเองกับกำหนดชะตาชีวิตต่อไปได้แแค่ 1 อย่างเท่านั้น แต่สำหรับชาวมิวเดี้ยนจะทำเฟธสักไว้บนหน้า เป็นเหมือนเรื่องทั่วไป
เอเทเรี่ยน.
มวลพลังงานเวทมหาศาลที่เป็นทุกธาตุผสมกัน ใช้ทั้งการสร้างสรรค์และการทำลาย ทั้งมิติ คือสิ่งเดียวที่ทำลาย ENDLESS กับดาร์คบริงค์ได้ กับพลังที่ใช้สร้างเรฟ คนที่มีพลังอยู่ในตัว ยิ่งใช้พลังมากยิ่งสูญเสียความจำไปทีละน้อย จนความจำเสื่อมไปในที่สุด
บ่อน้ำดาร์คบริงค์.
บ่อน้ำสีม่วงที่ถ้าไปจ้องในบ่อน้ำ สะท้อนตัวตนด้านชั่วร้ายของตนออกมาจากบ่อน้ำแล้วดึงคนที่จ้องลงไป โดยบ่อน้ำแห้งเหือดไปนานแล้ว แต่ว่ามีบ่อน้ำผุดขึ้นมาโดยถ้าประกอบพิธีผลิตดาร์คบริงค์ออกมาได้ตามแต่ละพิธี โดยมีการประกอบพิธีที่ผลิตดาร์คบริงค์ได้จำนวนมากและจำนวนน้อย
ENDLESS.
คือความผิดที่มนุษย์ไปที่ความทรงจำแห่งดวงดาว แก้ไขอดีตทำให้มีอนาคตที่สงบสุข ยิ่งไปแก้ไขอดีต ก็จะสร้าง ENDLESS ขึ้นมาได้อีก ซึ่งไม่เคยมีใครกำจัด ENDLESS ลงได้ จึงได้แต่ถ่วงเวลา เพราะเป็นฝันร้ายกับจุดจบของมิติได้แต่รอคอยอย่างเดียว ซึ่งมีแต่ที่จะถ่วงเวลาการล่มสลายได้ แท้จริง ENDLESS เป็นดาร์คบริงค์ที่แท้จริง เมื่อใดที่ ENDLESS ถูกทำลายดาร์คบริงค์ทั้งหมดก็จะถูกทำลายตามไป
แท้จริงก่อนจะกำเนิด ENDLESS ราชาผู้ถูกหลงลืมนั้น ที่โลกเข้าสู่จุดจบของกระแสเวลานั้นเกิดจากโรคระบาดไม่มีทางรักษา สงครามทำให้ทรัพยากรธรรมชาติแห้งแล้ง อุณหภูมิสูงขึ้น เหลือเพียงแค่มนู่ย์เพียงคนเดียว คือ อัลเชล่า แรว์โกลบ ผู้หญิงคนนั้นได้ไปที่ความทรงจำแห่งดวงดาว ย้อนเวลากลับไปยังยุคสมัยที่โลกยังอุดมสมบูรณ์ ได้ใช้ความรู้จากอนาคต แก้ไขอดีต ทำให้ไม่เกิดปัญหาเหมือนในอนาคต แต่สร้างโลกคู่ขนานขึ้นมา จึงเป็นการสร้าง ENDLESS กับและทำให้เกิดน้ำสีม่วงที่ถ้าประกอบพิธีจะทำให้เกิด ดาร์คบริงค์ขึ้นมา วิธีเดียวที่จะทำลาย ENDLESS คือยิงเอเทเรี่ยนใส่ ENDLESS ในสถานที่ที่เดียวคือความทรงจำแห่งดวงดาว
ดาบ Ten Commandment.
คือดาบที่ฮารุใช้ในเรื่อง เปลี่ยนรูป 10 แบบ คือ เล่มละพลัง ตามสถานะการณ์ เมื่อนำแต่ละอันมาใช้รวมกันแล้วเกิดพลังประสานได้ โดยทุกเล่มเคลือบพลังเรฟใช้ทำลายดาร์คบริงค์
นอกจากนี้ คนเขียน (ฮิโระ มาชิม่า) ยังนำดาบนี้ไปเป็นอาวุธของ เอลซ่า แห่งโลก เอโดราส จากเรื่องแฟรี่เทลอีกด้วย โดยเป็นเป็นหอก Ten Commandment
ดาบ Decalogue กับ Neo Decalogue.
คือดาบที่คิงถืออยู่ สามารถเปลี่ยนรูปร่างได้ 10 แบบ เป็นดาบที่ใส่ดาร์คบริงค์อันเดียวที่มีพลังเปลี่ยนดาบได้ 10 เล่ม เหมือน TCM โดยทุกเล่มมีชื่อนำหน้าว่า Dark หลังจากคิงเสียชีวิตถูกเก็บรักษาโดยฮาจา เมื่อรูเชียเป็นคิงของเดม่อน คาร์ด Decalogue จึงเป็นของรูเชีย ตอนที่รูเชียสู้กับฮารุดวลจนแพ้ Decalogue ถูกฮารุตอนโกรธจัดชกจนดาบหักในหมัดเดียวอย่างง่ายดาย จนรูเชียต้องสร้าง Neo Decalogue ขึ้นมา โดยมีดาร์คบริงค์ 10 อันอยู่ในตัวดาบ แต่ละอันเปลี่ยนเป็นดาบแต่ละเล่ม คือ
ความทรงจำแห่งดวงดาว.
สถานที่สุดท้ายในตำนานที่กล่าวขานกันมาในราชวงศ์ราซิมโฟเนีย ที่ให้คำตอบทั้งหมด กับเป็นจุดที่เชื่อมต่อกับเวลาใช้เดินทางข้ามเวลาได้ กับเป็นพื้นที่ว่างเปล่าที่เดียวเกิดกับกำจัด ENDLESS เท่านั้น ในตอนจบหลังจาก ENDLESS ถูกทำลาย จนเวลาผ่านไป 1 ปีต่อมา ความทรงจำแห่งดวงดาวได้คืนชีพให้กับฮารุ กลอรี่ ขึ้มาอีกครั้ง
ทหารของจักรวรรดิ.
แหล่งรวมผู้นำของทางการทหาร ที่ออกกฎหมายกับปราบปรามความผิดของผู้ที่ฝ่าฝืนกฎและองค์กรชั่วร้ายต่างๆ เป็นอาชีพหนึ่งเหมือนนักการเมือง,ตำรวจ,ทหาร โดยถูกนำโดยจอมทัพทั้ง 4 คน แต่หลังจากการล่มสลายครั้งที่ 2 ของเดม่อน คาร์ด พวกองค์กรต่างๆก่อเรื่องมากมายจนปีศาจผมทองแหกคุกออกมากเมกะยูนิต กับ 1 ในจอมทัพทั้ง 4 ดีพสโนว์ ได้ทำลายศ฿นย์ใหญ่ไป ทำให้องค์กรใกล้ล่มสลาย หลังจากกับการล่มสลายของกองทัพอสูรโอนิงามิและหน่วยจู่โจมวิญญาณโดริว ดีพสโนว์ได้ชักชวนเหล่าทหารของจักรวรรดิส่วนใหญ่ที่มีความชั่วร้ายในจิตใจ กับฆ่าจอมทัพไปอีก 2 คน จนกลุ่มพินาศไป
ประดู่ (พรรณไม้)
เจน ออสเตน
เจน ออสเตน (; 16 ธันวาคม ค.ศ. 1775 – 18 กรกฎาคม ค.ศ. 1817) เป็นนักเขียนนวนิยายชาวอังกฤษที่เขียนเรื่องในแนวเหมือนจริง (realism) เป็นหนึ่งในนักเขียนที่มีผู้อ่านผลงานมากที่สุดคนหนึ่งในบรรดาวรรณกรรมภาษาอังกฤษทั้งหมด
ออสเตนเกิดในครอบครัวชนชั้นกลางขนาดใหญ่ในแฮมเชอร์ และใช้ชีวิตอยู่ที่นี่เกือบทั้งชีวิต เธอได้รับการศึกษาเบื้องต้นจากบิดาและพี่ชาย รวมถึงการศึกษาด้วยการอ่านด้วยตนเอง การสนับสนุนจากครอบครัวเป็นปัจจัยสำคัญในการพัฒนาไปสู่การเป็นนักเขียนอาชีพ เธอเป็นนักอ่านตัวยงและเริ่มเขียนงานตั้งแต่อายุไม่ถึงยี่สิบปี ในบรรดานวนิยายทั้งหกเรื่องที่เธอเขียนจบ เรื่องที่รู้จักกันมากที่สุดได้แก่ Sense and sensibility (ค.ศ. 1811) , สาวทรงเสน่ห์ (ค.ศ. 1813) และ Emma (ค.ศ. 1816) ทุกเรื่องล้วนมุ่งเน้นชีวิตสามัญของชนชั้นกลางในชนบท และตัวนางเอกมักจะเป็นหญิงสาวผู้ได้รับการอบรมบ่มสอนที่หาเรื่องใส่ตัว หรือออกอุบายเรื่องแต่งงาน อยู่ในโลกซึ่งผู้ชายเป็นใหญ่ ตัวออสเตนเองนั้นไม่เคยแต่งงาน เธอตายด้วยโรคฮอร์โมนบกพร่องเมื่ออายุ 41 ปี
ด้านความรัก.